laion/Wikipedia-Exotic huggingface dataset:
Aa achalensis

Aa achalensis Schltr. on taimeliik käpaliste sugukonna perekonnast Aa. Liiki kirjeldas 1919 Rudolf Schlechter. Liik kasvab Argentinas San Luisi provintsis, Córdoba provintsis ja La Rioja provintsis. Seda on varem peetud Córdoba mägede (Sierra Chica ja Pampa de Achala) tõenäoliseks endeemiks, kuid hiljem on liiki leitud ka Sierra de Velascost. Ebasibulaid ei ole. Taimel on narmasjuurestik, juured on peened. Lehed on lantsetjad, juurmises kodarikus. Lehed on väikesed, valged, resupinatsioonita. Nad asetsevad tihedalt 20–25 cm pikkustes piklikes õisikutes. Tupplehed on lineaallantsetjad, enam-vähem ovaalsed, paljad ja kilejad, umbes 3–4 mm pikkused, tavaliselt kroonlehtedest väiksemad. Huul on selgmine, tanukujuline, selgelt kolme hõlmaga, hambulise servaga ning alusel kahe mõhnaga. Kroonlehed on kilejad, valged, enam-vähem ühesugused.. Vischi, Natale ja Villamil (2004) arvasid selle liigi globaalselt ohustatuks, kuid Sobrali ja Fracchia (2010) andmed lubavad teda sellest kategooriast välja arvata. Schlechter 1919. Cocucci 1954 Sobral, Fracchia 2010 Sérsic et al. 2006 F. R. R. Schlechter. Die Orchideenfloren der Sudamerikanischen Kordillerenstaaten, 1919. Rudolf Schlechter. Repertorium specierum novarum regni vegetabilis, kd 16, 1920, lk 358. A. E. Cocucci. Sinopsis de las especies cordobesas de Orchidaceae. – Revista de la Facultad de Ciencias Exactas Físicas y Naturales. Serie Ciencias Naturales, 1954, 2, lk 1-44. María Julia Freuler. 100 orquídeas argentinas, Editorial Albatros 2003, lk 21. Google'i raamat N. Vischi, E. Natale, C. Villamil. Six endemic plant species from central Argentina: an evaluation of their conservation status. – Biodiversity and Conservation, 2004, 13, lk 997–1008. Sérsic, A., Cocucci A., Benítez-Vieyra S., Cosacov A., Díaz L., Glinos E., Grosso N., Lazarte C., Medina M., Moré M., Moyano M., Nattero J., Paiaro V., Trujillo C., P. Weimber. Flores del centro de Argentina, una guía ilustrada para conocer 141 especies típicas, Academia Nacional de Ciencias: Córdoba, Argentina 2006, lk 250–251. Ana Sobral, Sebastián Fracchia. Aa achalensis Schltr (Orchidaceae) en la Sierra de Velasco, La Rioja, Argentina. – Kurtziana, 2010, kd 35 nr 2. Veebiversioon theplantlist.org Foto Herbaariumipilt
Jude Law

David Jude Heyworth Law (sündinud 29. detsembril 1972) on inglise näitleja, filmiprodutsent ja -režissöör. Jude Law sündis Londoni lõunaosas Lewishamis õpetajate Peter Law ja Margaret Heyworthi teise lapsena. Ta alustas näitlemist 1987. aastal ja sai oma esimese televisioonirolli aastal 1989. 1999. aastal nomineeriti ta parima kõrvalosatäitja Oscarile rolli eest Anthony Minghella filmis "The Talented Mr. Ripley". 2000. aastal sai ta sama rolli eest parima kõrvalosatäitja BAFTA auhinna. 2003. aastal nomineeriti ta parima meespeaosatäitja Oscarile rolli eest Minghella filmis "Cold Mountain". Nick Barratt, "Family Detective: An investigation into our hidden histories. This week: actor Jude Law", Daily Telegraph, 09.09.2006 (lk 16) Who's Who 2006, A & C Black (lk 1307) (vaadatud 03.08.2009) "Alumni". National Youth Music Theatre. (vaadatud 21. november 2007)  Jude Law – pildid, videod ja helifailid Wikimedia Commonsis Jude Law andmekogus IMDb (inglise)
Pavaan

Pavaan (it pavana, padovana; sks Paduana) on seltskonnatants, mis oli populaarne renessansiajastul Euroopas, eriti 16. sajandil. Tantsu nimetuse päritolu on ebaselge, pakutakse seost Padua linna (it [danza] Padovana 'Paduale iseloomulik [tants]') või paabulinnuga (hisp pavón 'paabulind'). See on aeglane, väärika iseloomuga sammtants, mida tantsitakse paarides. Tantsu muusika on aeglases 2/2 või 4/4 taktimõõdus. Vormiskeem on tavaliselt A, A1, B, B1, C, C1. Meloodia saade järgib kontrapunkti või on homofooniline. Muusikažanrina püsis pavaan kasutusel veel barokiajastuni, kui tants ise oli juba populaarsuse kaotanud.
Charlotte Hornets

Charlotte Hornets on USA korvpalliklubi, mis mängib korvpalliliigas NBA. Meeskond kuulub idakonverentsi kagudivisjoni ja peab oma kodumänge Spectrum Centeris. Klubi enamusomanik on Michael Jordan. Charlotte Hornets asutati 1988. aastal. 2002. aastal kolis klubi Charlotte'i linnast New Orleansi ning seetõttu asutati 2004. aastal Charlotte'is uus klubi, mis sai nimeks Charlotte Bobcats. Kui New Orleansis tegutsev klubi võttis uueks nimeks New Orleans Pelicans, naasis Charlotte'is tegutsev klubi 2014/15. hooajal nime juurde Charlotte Hornets ning võttis üle aastate 1988–2002 õigusliku järjepidevuse. Meeskonna edukamad hooajad jäävad 1990. aastatesse ja 2000. aastate algusse, kui pääseti kokku neljal korral idakonverentsi poolfinaali. LaMelo Ball Bismack Biyombo Miles Bridges Vernon Carey jr Devonte' Graham Gordon Hayward Caleb Martin Cody Martin Jalen McDaniels Malik Monk Nick Richards Terry Rozier P. J. Washington Cody Zeller Dell Curry Larry Johnson Alonzo Mourning Glen Rice Muggsy Bogues Gerald Wallace Emeka Okafor Kemba Walker Charlotte Hornets
Atlanta Hawks

Atlanta Hawks on USA korvpalliklubi, mis mängib korvpalliliigas NBA. Meeskond kuulub idakonverentsi kagudivisjoni ja peab oma kodumänge State Farm Arenal. Klubi ajalugu algab aastast 1946, kui asutati Buffalo Bisons. Aastate jooksul kandis klubi eri nimesid: Tri-Cities Blackhawks (1946–1951), Milwaukee Hawks (1951–1955), St. Louis Hawks (1955–1968). 1968. aastal kolis meeskond Atlantasse ja võttis kasutusele praeguse nimekuju Atlanta Hawks. Klubi ainus NBA meistritiitel pärineb 1958. aastast, kui St. Louis Hawks alistas finaaliseerias 4 : 2 Boston Celticsi. Bogdan Bogdanović Clint Capela John Collins Kris Dunn Bruno Fernando Danilo Gallinari Brandon Goodwin Solomon Hill Kevin Huerter De'Andre Hunter Onyeka Okongwu Cam Reddish Rajon Rondo Tony Snell Trae Young Lenny Wilkens Dominique Wilkins Bob Pettit Joe Johnson Dikembe Mutombo Pete Maravich Kevin Willis Atlanta Hawks
Kallistus

Kallistus ehk sülelus ehk kaisutus ehk embus on teise inimese või teiste inimeste (mõnel juhul ka looma või asja) täielik või osaline käte vahele haaramine. Tavaliselt kallistatakse näoga vastamisi olles rinna kõrguselt. Tavaliselt kaasneb kallistusega tugevam või nõrgem enese vastu surumine. Kallistus väljendab tavaliselt armastust ja hoolimist või vajadust selle järele. Rahvusvahelist kallistamist päeva (National Hugging Day) tähistatakse 21. jaanuaril. Päeva mõtte loojaks peetakse ameeriklast Kevin Zaborneyd ning esimest korda tähistati rahvusvahelist kallistamist päeva 1986. aastal Michigani osariigis. Kallistus võib olla erinevate emotsioonide väljendus ning tal võivad olla erinevad sotsiaalsed funktsioonid. Kallistus võib olla: kiindumuse näitamine lohutuse pakkumine lohutuse saamine julgustamine emotsionaalne toetamine emotsionaalse toetuse saamine turvalisuse pakkumine turvalisuse vastuvõtmine tunnete (näiteks kurbuse, võimetustunde, hirmu, rõõmu) jagamine teise tunnete aktsepteerimine spontaanne rõõmuavaldus mingi rõõmsa sündmuse, näiteks võidu puhul sõprusel, lapse ja vanema suhtel, usaldusel või armastusel põhinevate sidemete kinnitamine sõbralik tervitus või hüvastijätt suguühte osa või ettevalmistus selleks
Ingvar Tšižikov

Ingvar Tšižikov (sündinud 21. juulil 1966 Tartus) on Eesti ettevõtja ja poliitik. Tšižikov on lõpetanud Tartu 12. Keskkooli ja Luua metsanduskooli metsanduse erialal cum laude 1985. Nõukogude armees teenides osales ta Tšornobõli tuumajaama avarii likvideerimisel. Ta on Peipsiveere Köögiviljaühistu juhatuse esimees. Tšižikov oli 2002–2010 Rahvaliidu liige. Ta kandideeris 2011. aasta Riigikogu valimistel üksikkandidaadina Tartu- ja Jõgevamaal ning kirjutas alla "Ühinenud üksikkandidaatide" deklaratsioonile. Ta sai 238 häält. "Ühinenud üksikkandidaadid: Platvorm". Originaali arhiivikoopia seisuga 29. jaanuar 2011. Vaadatud 29. jaanuaril 2011. Ühinenud üksikkandidaadid: Ingvar Tšižikov VVK, Riigikogu valimised 2011: Ingvar Tšižikov
Heimaey

Heimaey [h'eimaei] on Islandile kuuluv saar Atlandi ookeanis Islandi saarest lõuna pool, Vestmannaeyjari saarestiku suurim saar, ainus asustatud saar saarestikus. Saarel on Vestmannaeyjari linn. Saare pindala on 13,4 km². Saare ja linna elanike arv on olnud: 2007: 4040 (1. detsember) 2009: 4086 (1. jaanuar) Elanikud tegelevad kalapüügiga. Saarel on lennujaam ja parvlaevaühendus Islandi saarega. 1973. aasta jaanuaris purskas Heimaey linna lähedale tekkinud vulkaan Eldfell. Saare rahvastik evakueeriti kiiresti kohaliku laevastiku laevadega. Linn kattus mitmemeetrise tuhakihiga.[viide?] Tulikuum laava voolas aeglaselt sadamasse ja tardus, selle tagajärjel tekkis sadamale looduslik lisakaitse ookeani lainete eest. Pärast seda hakkasid islandlased Heimaey linna Põhja-Pompeiks (Pompei Norðursins) kutsuma. Grööni ansambel Sume on avaldanud loo "Heimaey Erkaivdlugo" ("Ood Heimaeyle").
Organon

Organon (kreeka όργανον – 'tööriist', 'organ') on Aristotelese peripateetikutest järgijate antud koondnimi ta kuuele loogikaalasele tööle. Nendeks on: "Categoriae" ehk "Kategooriad", "De interpretatione" ehk "Tõlgendusest", "Analytica priora" ehk "Esimene analüütika", "Analytica posteriora" ehk "Teine analüütika", "Topica" ehk "Toopika" ja "De sophisticis elenchis" ehk "Sofistlikud vastuväited". Aristotelese jaoks polnud loogika iseseisev teadus vaid tööriist (instrument) kõigi teaduste jaoks. Talle endale oli see üksnes programm ja ideaal. "Sofistlikes vastuväidetes" toob Aristoteles välja oma algataja rolli: "Deduktsiooni alal ei olnud varasemast olemas üldse mitte midagi." Kurjad keeled räägivad, et Aristoteles olevat loogika loonud vaid selleks, et aeglase taibuga Aleksander Suurele oma õpetust selgitada.[viide?] Järgnevalt lõi matemaatik Eukleides sarnastele põhimõtetele ülesehitatud teadusliku teooriana aksiomaatilise geomeetria. Araablaste maailmapildis oli väike Organon aristotellik dialektika ja suur Organon aristotellik metafüüsika.[viide?] 17. sajandi alguses kirjutas Francis Bacon "Uue Organoni" (Novum Organum). Tõlge E. M. Edghill (2007). "Categories" (PDF). The University of Adelaide Library. Translation E.M. Edghill. "On interpretations". classcs.mit.edu. Originaali arhiivikoopia seisuga 1. detsember 2021. Vaadatud 4. oktoobril 2021. Translation A. J. Jenkinson. "Prior Analytics". classics.mit.edu. Originaali arhiivikoopia seisuga 11. mai 2021. Vaadatud 4. oktoobril 2021. Translated by G. R. G. Mure. "Posterior Analytics". classics.mit.edu. Originaali arhiivikoopia seisuga 15. oktoober 2012. Vaadatud 4. oktoobril 2021. Smith, Robin, 2004. 'Aristotle's Logic'. Artikkel entsüklopeedias Stanford Encyclopedia of Philosophy. Aristotelese artikkel filosoofia entsüklopeedias Internet Encyclopedia of Philosophy. Aristotelian Logic (PlanetMath)
Dolgoprudnõi

Dolgoprudnõi on linn Venemaal Moskva oblastis. Asub Kljazma jõe ääres Moskvast põhja pool. Piirneb põhjas ja läänes Moskva kanaliga. Töölisasula rajati 1931 raudtee äärde Vinogradovo küla juurde ja kandis 1938. aastani nime Dirižablestroi. 1932 hakkas asulas tööle dirižaablitehas. 1957. aastal sai linnaõigused. "Rahvaloenduse andmed". Originaali arhiivikoopia seisuga 30. august 2011. Vaadatud 20. augustil 2011. Dolgoprudnõi koduleht Venemaa rahvusvaenu verevalamine jõudis kooli, epl.ee, 17. detsember 2010
Meistriliiga 2011

Meistriliiga 2011 oli Eesti jalgpalli kõrgliiga Meistriliiga hooaeg, mis algas 5. märtsil ning lõppes novembris 2011. Tiitlikaitsjana alustab hooaega FC Flora. Esiliigast tõusis kõrgliigasse Lasnamäe Ajax, asendades viimaseks jäänud Kohtla-Järve Lootust. FC Flora andis tütarklubi Viljandi Tuleviku kohaliku võimu kätte, mistõttu alustab Tulevik mängimist II liigast ning ajutiselt jätkab kõrgliigas mängu vastloodud FC Viljandi. Ajax: Andrei Borissov → Andrei Šapovalov (1. jaanuar) Trans: Aleksei Jagudin → Juri Svirkov (3. veebruar – Transi abitreener Jagudin asendas eelmist võistkonna peatreenerit Valeri Bondarenkot) Ajax: Andrei Šapovalov → Boriss Dugan (10. juuli 2011) Levadia: Aleksandr Puštov → Sergei Hohlov-Simson (26. juuli) Tammeka: Marko Kristal → Kristjan Tiirik (15. september) Levadia: Sergei Hohlov-Simson → Marko Kristal (29. november) 1 Eesti Karikas 2011/12 võitja (FC Levadia) kvalifitseerus UEFA Euroopa Liiga 2012–2013 esimene kvalifikatsiooni ringi. (C) = Meister; (R) = Kukkus madalamasse liigassee; (P) = Edutatud; (O) = Üleminekumängude võitja; Hooaja lõpus osalevad Meistriliiga 9. koht ja Esiliiga 2011 2. koht üleminekumängudel, kahe mängu kokkuvõtte võitja mängib tulevasel aastal Meistriliiga 2012 ja kaotaja Esiliiga 2012. FC Kuressaare säilitas oma koha Meistriliigas, võites kahe mängu kokkuvõttes 5:1. Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu. TV6 teeb 31 kohtumisest otseülekande. Esiliiga 2011 II liiga 2011 III liiga 2011 IV liiga 2011 http://jalgpall.ee/attendance.php?b=ML&year=2011 Lasnamäe Ajax kindlustas pääsu Meistriliigasse Soccernet.ee, 3. oktoober 2010 Viljandi Tulevik läheb kohalike pallurite kätte ja hakkab mängima II liigas Õhtuleht, 14. jaanuar 2011 Viljandi Tulevik antakse kohalike kätte Soccernet.ee, 14. jaanuar 2011 Viljandi Tulevik lahkub Eesti meistriliigast Postimees, 14. jaanuar 2011 Lasnamäe Ajax vahetas treenerit Soccernet.ee, 4. jaanuar 2011 Transi uueks peatreeneriks valgevenelane Soccernet.ee, 3. veebruar 2011 Andrei Šapovalov sai sule sappa jalgpall.ee, 10. juuli 2011 Sergei Hohlov-Simson võtab Levadia tüüri üle[alaline kõdulink] FCLevadia.ee, 26. juuli 2011 Kristal lahkub Tammekast jktammeka.ee, 15. september 2011 Marko Kristal Levadiasse naasmisest: hea on tagasi olla soccernet.ee, 29. november 2011 http://jalgpall.ee/news.php?st=style_fp.css&news_id=2266 http://soccernet.ee/levadia-nadalalopp-varvus-mustaks http://www.soccernet.ee/meistriliiga-kolis-uueks-hooajaks-tv6-ekraanile
FC Viljandi

FC Viljandi oli 2011. aastal loodud jalgpalliklubi, mis täitis tühimiku Meistriliigas seoses Viljandi JK Tuleviku lahkulöömisega Tallinna FC Florast ning tippseltskonda pürgimisega II liigast. Võistkonna kodustaadion oli Viljandi linnastaadion, mis mahutab 1006 pealtvaatajat. Peatreeneriks oli mitmeid Tallinna FC Flora tütarklubisid juhendanud Zaur Tšilingarašvili. Klubi tuumik koosnes peamiselt 2010. aastal Viljandi JK Tulevikus mänginud mängijatest. FC Viljandi oli Mulgimaa jalgpalli esindusmeeskonnaks n-ö üleminekuperioodiks, kuni Viljandi JK Tulevik jõudis tagasi tippjalgpalli. FC Viljandi lõpetas tegevuse pärast 2012. aasta hooaega seoses Viljandi JK Tuleviku Esiliigasse tõusmisega. 8. juuli 2012 seisuga. Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. FC Bestra Viljandi Tulevik läheb kohalike pallurite kätte ja hakkab mängima II liigas Õhtuleht, 14. jaanuar 2011 Viljandi Tulevik antakse kohalike kätte Soccernet.ee, 14. jaanuar 2011 Viljandi Tulevik lahkub Eesti meistriliigast Postimees, 14. jaanuar 2011 FC Viljandi loobus meistriliiga kohast Soccernet.ee, 22. november 2012 FC VILJANDI (2012) FC Viljandi Eesti Jalgpalli Liidu kodulehel
Koirohutee

Koirohutee on koirohust valmistatud jook. Tee valmistamiseks võib kasutada nii värskeid, kuivatatud kui ka sügavkülmutatud lehti ja õitega ladvaoksi. Vajalik kogus ürti (paar lehte 250 ml vee kohta) panna email-, klaas- või savinõusse. Peale valada keeva või kuuma vett ja lasta kaane all seista 2–10 minutit. Seejärel kurnata ja juua. Seedehädade korral juua teed enne sööki. Liigne koirohu tarvitamine võib põhjustada lihasekrampe ja peavalu. Seepärast oleks mõistlik enne tarvitama asumist või haigusnähtude püsimisel nõu pidada arstiga.
Olavi Virta

Olavi Virta (sünninimega kuni 1926. aastani Oskari Olavi Ilmén; 27. veebruar 1915 Sysmä, Soome – 14. juuli 1972 Tampere) oli soome laulja. Teda nimetatakse soome tangokuningaks. Aastatel 1939–1966 lindistas ta ligi 600 laulu, millest enamik kuulus soome popmuusika klassikasse, samuti näitles ta mitmes filmis ja töötas teatris. 1950. aastatel oli ta teine tenor kvartetis Kipparikvartetti. Karjääri alguses pälvis ta kolm kuldplaati lauludega "Ennen kuolemaa" ("Avant de mourir" soome versioon), "Tulisuudelma" ("El Choclo" soome versioon) ja "La Cumparsita". Olavi Virta karjäär sai tagasilöögi 1962. aastal, kui ta arreteeriti joobnuna auto juhtimise eest. Kümme aastat hiljem sattus ta alkoholi küüsi ning elas elu viimased aastad vaesuses.
Megino-Kangalassõ uluss

Megino-Kangalassõ uluss on 2. järgu haldusüksus (rajoon) Venemaa Sahha Vabariigi keskosas. 2002. aasta rahvaloenduse andmeil oli ulussi elanikest 91% jakuudid ja 6,4% venelased. Uluss jaguneb 31 kohalikuks omavalitsuseks. Оценка численности населения на 1 января 2023 года по муниципальным районам
X-tee

X-tee on tehniline ja organisatsiooniline keskkond Eestis, mis võimaldab turvalist ja tõestusväärtust tagavat internetipõhist andmevahetust riigiasutuste vahel ja erasektoriga. X-tee võimaldab infosüsteemidel kasutada ühtset juba olemasolevat andmevahetuskeskkonda ja ühte ühtset kasutajaliideste kogumit ning autentimissüsteemi. Koos Soome riigiga loodi Põhjamaade Koosvõimelahenduste Instituut (NIIS), et ühiselt arendada X-Road tarkvara, mida X-tee kasutab. X-tee projekt algatati aastal 1998 RISO poolt ning aastal 2000 tutvustati pilootprojekti prototüüpi avalikul konverentsil. Oluliseks tõukejõuks X-tee hajutatud arhitektuuri juures oli 1996. aastal avalikkuse ette jõudnud Perli andmebaasi aluseks olnud riiklike andmebaaside lekkimine. Riigi Infosüsteemi Amet (10.09.2020). "Andmevahetuskiht X-tee". Originaali arhiivikoopia seisuga 15.12.2018. Vaadatud 16.03.2021. Anto Veldre (28. august 2015). "Sissejuhatus X-teesse (osa 1)". RIA blogi. Infosüsteemide andmevahetuskiht X-tee, ria.ee Sissejuhatus X-teesse, blog.ria.ee X-tee faktileht X-tee statistika X-tee liikluse visualiseerija X-tee iseteenindus X-tee alamsüsteemide kataloog X-tee alamsüsteemide kataloog teenuste ja WSDL kirjeldustega X-tee ja iseteeninduse keskkonna abimaterjalid Riigi Teataja: Infosüsteemide andmevahetuskiht, riigiteataja.ee Ahto Kalja, 2.8. X-tee kui riigi infosüsteemide peamagistraal, Infotehnoloogia avalikus halduses. Aastaraamat 2005 Nordic Institute for Interoperability Solutions — X-Road Introduction X-Road introduction
Kasahhi kirjandus

Kasahhi kirjandus on kasahhi keeles kirjutatud kirjandus. Abaj Kunanbajev Fariza Ongarsõnova Saken Seifullin Älžappar Äbišev
Tšuraptša uluss

Tšuraptša uluss on 2. järgu haldusüksus (rajoon) Venemaa Sahha Vabariigis. Jaanuari keskmine õhutemperatuur on –42 °C ja juuli keskmine õhutemperatuur +16...+17 °C. Halduslikult jaguneb uluss 17 naslegiks. Suurim asula ja halduskeskus on Tšuraptša küla. 2002. aasta rahvaloenduse andmeil oli ulussi elanikest 98% jakuudid ja 1% venelased. Оценка численности населения на 1 января 2023 года по муниципальным районам Tšuraptša ulussi haridusvalitsuse koduleht. churap.ru
Gavril Kolessov

Gavril Gavriljevitš Kolessov, ka Gavriil Gavrilovitš Kolessov (jakuudi keeles Гаврил Гаврильевич Колесов; ka Гавриил Гаврилович Колесов; 8. märts 1932 Megino-Kangalassõ rajoon, Jakuudi ANSV – 31. august 1997), oli jakuudi näitleja ja kirjanik, Vene NFSV teeneline kunstnik. 1950. aastal võeti ta vastu Jakuudi raadiokomitee koori. 1954. aastal esitas ta esmakordselt Platon Oiunski olongho "Djurulujar Njurgun Bootur" ("Дьурулуйар Ньургун Боотур", 'Tarmukas Njurgun Bootur'). Aastatel 1957–1997 oli ta Jakuudi Muusika- ja Draamateatri näitleja. Mängis draama- ja muusikalavastustes, samuti olongho-lavastustes. 5.–25. aprillil 1968 esitas ta olongho "Djurulujar Njurgun Bootur" täisteksti Leningradi heliplaadifirmas Meloodia. 1995. aastal sai ta selle esituse eest Sahha riikliku preemia. Tema kirjandusloomingut hakati avaldama 1961. aastal. Esimene raamat ilmus 1964. aastal. 1982. aastal võeti ta NSV Liidu Kirjanike Liidu liikmeks. 1962 – Jakuudi ANSV teeneline kunstnik 1971 – Jakuudi ANSV rahvakunstnik 1982 – Vene NFSV teeneline kunstnik 1995 – Sahha (Jakuutia) Vabariigi Oiunski-nimeline riiklik preemia (panuse eest jakuudi kultuuripärandi säilitamisel) "Булчут сиэнэ" ('Küti lapselaps'; 1964) "Кэскил" "Yc аҕыраабат абыланнарым" Колесов Гаврил Гаврильевич. old.sakhalit.com Колесов Гаврил Гаврильевич. kino-teatr.ru Колесов Гаврил Гаврильевич. olonkhotheatre.ru Колесов Гаврил Гаврильевич. ysia.ru Колесов Гаврил Гаврильевич. pnbglaz.narod.ru Колесов, Гавриил Гаврилович. search.rsl.ru Колесов Гаврил Гаврильевич. sakha.gov.ru
Abai

Abaj (varem eesti keeles Abai) oli kasahhi kirjanik. Abaj (varem eesti keeles Abai) on linn Kasahstanis Karagandõ oblastis Abaí on asula Paraguays Caazapá departemangus, Abaí ringkonna halduskeskus. Sinine Niilus ehk Abbai ehk Abai on jõgi Aafrikas.
Eldfell

Eldfell on kihtvulkaan kõrgusega üle 200 m Islandis Heimaey saarel. Selle tekkimise põhjuseks oli vulkaanipurse, mis algas Vestmannaeyari linna juures 23. jaanuaril 1973. Vulkaani nimi tähendab islandi keeles 'Tulemägi'.
Kariibi laam

Kariibi laam on peamiselt ookeanilise maakoorega laam Kesk-Ameerika ja Kariibi mere all Lõuna-Ameerika põhjarannikust põhja pool. Kariibi laama pindala on umbes 3,2 miljonit km². Ta piirneb Põhja-Ameerika laama, Lõuna-Ameerika laama, Nazca laama ja Cocose laamaga. Need piirid on intensiivse seismilise aktiivsuse piirkond, kus esineb sageli maavärinaid, tsunamisid ja vulkaanipurskeid.
Peruu-Tšiili süvik

Peruu-Tšiili süvik ehk Atacama süvik on süvik Vaikse ookeani idaosas. Selle avastas 1876. aastal laev "Dakia". Peruu-Tšiili süvik paikneb Lõuna-Ameerika läänerannikust 150–180 km kaugusel. Peruu-Tšiili süviku pikkus on umbes 5900 km, see ulatub 6° kuni 39° lõunalaiuskraadini ja 75° kuni 82° läänepikkuskraadini. See on maailma pikim süvik. Süviku laius on 30 kuni 90 km. Mõnikord eristatakse Peruu süvikut (pikkus üle 1500 km, sügavus 6601 m) ja Tšiili süvikut (pikkus 2200 km, sügavus 8069 m). Peruu-Tšiili süvik on tekkinud ookeanilise Nazca laama sukeldumisel mandrilise Lõuna-Ameerika laama alla. See piirkond on seismiliselt aktiivne.
Cocose laam

Cocose laam on ookeanilise maakoorega laam Vaikse ookeani idaosas California poolsaarest Panama maakitsuseni. Selle läänepiiriks on Vaikse ookeani Idakerge. Idas sukeldub Cocose laam Kariibi laama alla. Piirkonnas esineb sageli maavärinaid.
California poolsaar

California poolsaar (mööndavas keelepruugis Kalifornia poolsaar; hispaania keeles Baja California) on pikk ja kitsas poolsaar Põhja-Ameerika lääneosas Mehhiko loodeosas. Selle rannikut ümbritseb läänest Vaikne ookean ja idast California laht. California poolsaare pikkus on 1200 km ja suurim laius 240 km. Selle territooriumil paiknevad Mehhiko osariigid Baja California ja Baja California Sur. Suuruselt (144 000 km²) ületab see Apenniini poolsaare ja on kaks korda suurem kui Florida poolsaar.
Aino Kosk-Schmidt

Aino Kosk-Schmidt (ka Aino Kosk-Smitt; sünninimi Aino Schmidt; aastast 1949 Atkins; 14. juuni 1915 Kaluga – 13. märts 1966 London) oli eesti tarbekunstnik. Ta õppis Elfriede Lenderi Tütarlaste Eragümnaasiumis ja aastatel 1930–1936 Riigi Kunsttööstuskooli tekstiiliosakonnas, mille lõpetas rakenduskunstnikuna tekstiili- ja pitsitöö alal. Tema kavandite järgi on valminud EELK Tallinna toomkiriku, Tallinna Kaarli kiriku ja Petseri Peetri kiriku altari- ja kantslikatted. Ta oli Rakenduskunstnike Ühingu ning E.E.L.K. mälestuslehtede ja kaunistuste komisjoni liige. 1944. aastal põgenes ta Saksamaale. Ta on kujundanud ja illustreerinud kaks Aleksander Hinno raamatut. Marju Raabe (11. märts 2016). "Aino Schmidt - tema pere ja saatus". Kirikutekstiiliblogi. Vaadatud 1. jaanuar 2018. Marju Raabe (2003). Eesti Evangeelse Luterliku Kiriku tekstiilid aastatel 1917-2000. Tallinn: TPÜ Kirjastus. Lk 65. Marju Raabe (2003). Eesti Evangeelse Luterliku Kiriku tekstiilid aastatel 1917-2000. Tallinn: TPÜ Kirjastus. Lk 64-68. Marju Raabe (2003). Eesti Evangeelse Luterliku Kiriku tekstiilid aastatel 1917-2000. Tallinn: TPÜ Kirjastus. Lk 54-55, 65. Marju Raabe. "Aino Schmidt 100" (PDF). Sulane nr 2/65 viinakuu AD 2015. Originaali (PDF) arhiivikoopia seisuga 2. jaanuar 2018. Vaadatud 1. jaanuar 2018. Marju Raabe Aino Schmidt 100 Marju Raabe Aino Schmidt – tema pere ja saatus Marju Raabe. "Aino Schmidti valmistatud altari- ja kantslikatted Tallinna Kaarli kirikus". Sulane nr. 3/2002